Safiath
Safiath, sunanta na haihuwa shine Safia Aminami Issoufou Oumarou (an haife ta a ranar 15 watan Afrilu  shekara ta 1982), mawakiya kuma marubuciyar wakokin gambarar zamani (hip-hop) ce.

Anhaifi Safiath a birnin Khartoum, na kasar Sudan, yar kanilar Abzinwa da Zarma ce; mahaifiyar ta yar Sudan ce yayin da mahaifin ta dan Nijar ne. Mahaifin ta ya fada mata cewa tana iya zama duk abinda take son zama a duniya, maimakon ta zamto mai kwalliya, sai ta tafi kasar Morocco domin ta karanta ilimin tsimi da tattali da kuma harkar banki. Lokacin zamanta a Rabat ne ta shiga kungiyar mawaka ta Salsa, inda take kada Jita; daganan ta dawo gida Nijar inda taci gaba da wakokin ta. Itace shugabar kungiyar Kaidan Gaskiya. Tana yin wakokin ta ne cikin harsunan Faransanci, Zarma, Hausa da Tamashek, wakokinta atasari sun tafi ne kan harkokin yau da Kullum kamar dai wakokinZara Moussa; hakanan tana taba wakoki kan yancin yara. Haka kuma tana yin wakoki domin karfafa gwuiwa ga matasa. Safiath tayi aure wanda ta aura shine Phéno, kuma suna da yaro a tsakanin su. Tasha wakiltar Nijar a gasar wakoki ta kasa da kasa, wanda ya hada da gasar 2013 Jeux de la Francophonie a birnin Nice, hakanan ta tabayin kira ga yan kasar ta dangane da su rinka sairaren wakokin cikin gida, tace Salomon rap na Nijar nada muhimmanci fiye da wakokin Faransa da na Amurika. Lokacin tashen ta, yai hadaka da mawakan wajen Nijar cikin kasashen Afrika.

Manazarta

Mawaƙan Nijar